মন্দিৰটোৰ দায়িত্বত থকা শিৱলিংগেশ্বৰে এই সম্পৰ্কত কৈছিল যে মানুহক প্লেগ আৰু ৰোগৰ পৰা সুৰক্ষিত কৰাৰ বাবে দেৱতা সৃষ্টি কৰাটো এটা অভ্যাস হৈ আহিছে। তামিলনাডুত এনে ধৰণৰ কেইবাটাও দেৱতা আছে, যেনে কইম্বাটুৰৰ প্লেগ মাৰিয়াম্মান মন্দিৰ। মানুহে বিশ্বাস কৰিছিল যে অতীজত দেৱতাসকলে প্লেগ আৰু কলেৰাৰ প্ৰাদুৰ্ভাৱৰ সময়ত নাগৰিকসকলক সুৰক্ষা প্ৰদান কৰিছিল। আৰু এই বিশ্বাসক সৰোগত কৰিয়েই তামিলনাডুৰ এই মন্দিৰত কোৰোণা দেৱীৰ মূৰ্তি স্থাপনেৰে কৰা হৈছে পূজা -অৰ্চনা। লগতে মন্দিৰত হোম অনুষ্ঠিত কৰাৰো সিদ্ধান্ত লোৱা হৈছে, য' ত প্ৰাৰ্থনাৰ বাবে উপস্থিত থাকিব নোৱাৰিব সাধাৰণ নাগৰিক।